CELEX: 32021D1748
Language: et
Date: 2021-09-28 00:00:00
Title: Poliitika- ja julgeolekukomitee otsus (ÜVJP) 2021/1748, 28. september 2021, millega nimetatakse ametisse Vahemerel läbiviidava Euroopa Liidu sõjalise operatsiooni (EUNAVFOR MED IRINI) ELi vägede juhataja ja tunnistatakse kehtetuks otsus (ÜVJP) 2021/561 (EUNAVFOR MED IRINI/4/2021)

4.10.2021   
               
               
                  ET
               
               
                  Euroopa Liidu Teataja
               
               
                  L 350/7
               
            
         POLIITIKA- JA JULGEOLEKUKOMITEE OTSUS (ÜVJP) 2021/1748,
         28. september 2021,
         millega nimetatakse ametisse Vahemerel läbiviidava Euroopa Liidu sõjalise operatsiooni (EUNAVFOR MED IRINI) ELi vägede juhataja ja tunnistatakse kehtetuks otsus (ÜVJP) 2021/561 (EUNAVFOR MED IRINI/4/2021)
         POLIITIKA- JA JULGEOLEKUKOMITEE,
         võttes arvesse Euroopa Liidu lepingut, eriti selle artiklit 38,
         võttes arvesse nõukogu 31. märtsi 2020. aasta otsust (ÜVJP) 2020/472 Euroopa Liidu sõjalise operatsiooni kohta Vahemerel (EUNAVFOR MED IRINI), (1) eriti selle artikli 8 lõiget 2,
         ning arvestades järgmist:
         
                     (1)
                  
                  
                     Nõukogu võttis 31. märtsil 2020 vastu otsuse (ÜVJP) 2020/472, millega loodi ja käivitati Euroopa Liidu sõjaline operatsioon Vahemerel (EUNAVFOR MED IRINI), mida juhib ELi operatsiooni ülemana kontradmiral Fabio AGOSTINI.
                  
               
                     (2)
                  
                  
                     Otsuse (ÜVJP) 2020/472 kohaselt volitas nõukogu poliitika- ja julgeolekukomiteed tegema otsuseid EUNAVFOR MED IRINI ELi vägede juhataja nimetamise kohta.
                  
               
                     (3)
                  
                  
                     Poliitika- ja julgeolekukomitee võttis 30. märtsil 2021 vastu otsuse (ÜVJP) 2021/561, (2) millega nimetatakse kontradmiral Stefano FRUMENTO EUNAVFOR MED IRINI ELi vägede juhatajaks.
                  
               
                     (4)
                  
                  
                     Kreeka sõjaväevõimud tegid 1. septembril 2021 ettepaneku nimetada kontradmiral Stefano FRUMENTO järglasena EUNAVFOR MED IRINI ELi vägede juhatajaks alates 1. oktoobrist 2021 kommodoor Michail MAGKOS.
                  
               
                     (5)
                  
                  
                     ELi sõjaline komitee toetas 7. septembril 2021 kõnealust soovitust.
                  
               
                     (6)
                  
                  
                     Tuleks vastu võtta otsus kommodoor Michail MAGKOSE ametisse nimetamise kohta.
                  
               
                     (7)
                  
                  
                     Otsus (ÜVJP) 2021/561 tuleks kehtetuks tunnistada.
                  
               
                     (8)
                  
                  
                     Kooskõlas Euroopa Liidu lepingule ja Euroopa Liidu toimimise lepingule lisatud protokolli nr 22 (Taani seisukoha kohta) artikliga 5 ei osale Taani liidu kaitsepoliitilise tähendusega otsuste ja meetmete väljatöötamises ning rakendamises. Seetõttu ei osale Taani käesoleva otsuse vastuvõtmisel,
                  
               ON VASTU VÕTNUD KÄESOLEVA OTSUSE:
         
            Artikkel 1
            Vahemerel läbiviidava Euroopa Liidu sõjalise operatsiooni (EUNAVFOR MED IRINI) ELi vägede juhatajaks nimetatakse alates 1. oktoobrist 2021 kommodoor Michail MAGKOS.
         
         
            Artikkel 2
            Otsus (ÜVJP) 2021/561 (EUNAVFOR MED IRINI/1/2021) tunnistatakse kehtetuks.
         
         
            Artikkel 3
            Käesolev otsus jõustub selle vastuvõtmise päeval.
            Seda kohaldatakse alates 1. oktoobrist 2021.
         
         
            Brüssel, 28. september 2021
            
               
                  Poliitika- ja julgeolekukomitee nimel
               
               
                  eesistuja
               
               S. FROM-EMMESBERGER
            
         
         
            (1)  ELT L 101, 1.4.2020, lk 4.
         
            (2)  Poliitika- ja julgeolekukomitee 30. märtsi 2021. aasta otsus (ÜVJP) 2021/561, millega nimetatakse ametisse Vahemerel läbiviidava Euroopa Liidu sõjalise operatsiooni (EUNAVFOR MED IRINI) ELi vägede juhataja (EUNAVFOR MED IRINI/1/2021) (ELT L 119, 7.4.2021, lk 1).